Evje Idrettslag

Evje Idrettslag (stiftet 27. juni 1945) var et idrettslag i tidligere Evje kommune i Aust-Agder fylke. Laget var aktiv i skiidrett, friidrett, orientering og fotball.
Idrettslaget var en sammenslutning av Skilaget Ørnen og Evje AIL
og Evje Idrettslag ble i 1960 slått sammen med Hornnes Idrettslag til Otra IL, samtidig som Evje kommune og Hornnes kommune ble slått sammen til Evje og Hornnes kommune.


== Historie ==
Evje Idrettslag var en sammenslutning av Skilaget Ørnen og Evje AIL. 
Sammenslutningen ble foretatt etter idrettssamlingen i 1945.


=== Skilaget Ørnen ===
Skilaget Ørnen (stiftet 19.11.1932) gikk i 1933 sammen med Evje Turn- og Idrettslag.Nils Hegland tok initiativet til starten av Skilaget Ørnen og var den drivende kraft helt til 1940. 
Hegland var ved krigsutbruddet formann i Vest-Agder Skikrets. 
Hegland døde i tysk konsentrasjonsleir i 1945 kort før fredsslutningen.Ørnen var fra starten medlem av skikretsen og arrangerte allerede i stiftelsesåret kretsrenn. 
Laget har arrangert mange skikonkurranser, både krets- og distriktsrenn.


=== Evje AIL ===
Evje AIL (stiftet i 1931) fikk i 1935 laget egen skibakke som het Oddebakken. 
Hopplengdene i Oddebakken var 35-40 meter. 
Laget arrangerte mange skistevner og var arrangør for Sørlandsmesterskapet i (AIF) 1939.Både deltagelse og interesse for skiløping var stor i laget i 1930-årene. 
Laget hadde en kvinnelig skihopper Tomine Flaat som blant annet åpnet flere renn i 50-meters bakken Storheia ved Kristiansand. 
Skioppmann for Evje AIL var Erling Rønning fra 1931 til 1940.


=== Evje IL ===
FotballKlubbens draktfarger i fotball var gul trøye med brun besetning, og buksa var brun med gul stolpe.
SkiidrettSammen med Risdal skiklubb arrangerte Evje IL hver påske i en årrekke det tradisjonelle Himmelsynarennet.
Himmelsynarennet var et hopprenn som foregikk på en av de høyeste toppene i heiene mellom Evje og Mykland.EIL hadde i 1957 to skibakker. 
Ørnefjellbakken (bygd i 1933) og Trollbakken (bygd i 1940).
Bakkerekorden i Ørnefjellbakken var i 1957 på 52 meter og var satt i 1940 av Jørgen Nordbø.
Bakkerekorden i  Trollbakken var i 1957 på 34 meter og var satt i 1949 av Toralf Åvritsland. 
Under okkupasjonen falt stillaset i Ørnefjellbakken ned. Det ble satt opp et mindre provisorisk stillas, men interessen blant ungdommen hadde per 1957 vist seg å være dårlig og det hadde vært umulig å få bygd bakken helt opp igjen.Fra 1934 hadde laget hver år arrangert Høvringvannsløpet på 30 km for Aust- og Vest-Agder. 
Evje IL hadde før okkupasjonen mange av Sørlandets beste skiløpere, men etter 1945 hadde de bare Jørgen Nordbø som utmerket seg.Evje Idrettslag og Hornnes Idrettslag ble i 1960 slått sammen til Otra IL,


== Formenn ==
Formenn i skilaget Ørnen1932 Berto Haugland
1935 Nils Hegland til 1940.Formenn i Evje AIL1931 Karl Wiberg
1933 Ingmann Oppstad
1934 Olav Lid og Karl NilsenFormenn i Evje IL1945 Olav Bryggeså
1947 Odd Odde
1948 Wilhelm H. Larsen
1949 Leif Birkeland
1954 Gustav Anadersen


== Fremtredende idrettsutøvere ==
Leif Birkeland (f. 25. juli 1915) i alt 150 skipremier og mange premier og distansemerker i friidrett. Formann 1949-1954 og formann i skigruppa 1949-1953.
Olav K. Flaat (f. 3. desember 1917) i alt ca. 40 skipremier.
Theodor Gautestad (f. 22. august 1908) i alt ca. 30 skipremier. Styremedlem i laget i en periode.
Aage Gautestad (f. 21. februar 1922) Aktiv fotballspiller og premiert i friidrett. Styremedlem i laget i en periode.
Ånund Gautestad (f. 22. mars 1911) i alt ca. 35 skipremier.
Trygve Gullesen (f. 17. september 1918) flere premier i hopp, kombinert, langrenn og slalåm, aktiv i friidrett.
Gunnar Hornnes (f. 25. mai 1919) i alt ca 30 skipremier.
Trygve Lund (f. 21. august 1921) flere skipremier, skimerket i gull og premiert i orientering. Formann i skigruppa fra 1953.
Jørgen Nordbø (f 30. september 192?) i alt ca 80 skipremier derav flere vandrepokaler.
Tallak Skjeggedal (f. 30 ? 1905) skimerket i sølv, IM i bronse, distansemerket i kule og sørlandsmester 1934 (friidrett).


== Referanser ==


== Litteratur ==
Norske skiløpere: skihistorisk oppslagsverk i 5 bind: Telemark - Sørlandet - Vestlandet. Oslo: Skiforlaget - Erling Ranheim. 1957. s. 356, 397–398. 
Norges fotball-leksikon. Bind II: hovedredaktør: Asbjørn Halvorsen ; redaktør: Alf Eriksen ; forord av Reidar Dahl. Oslo: Prent. 1948. s. 401. 


== Videre lesning ==
Kleveland, Olav Arne (1934-) (2010). Otra IL 50 år: ei reise gjennom 50 år[s] historie. [Evje]: Otra IL. ISBN 9788230315774.